cyanic-selkie/wikianc huggingface dataset:
Reidar Lund (arkitekt)
Reidar Lund studerte arkitektur ved Norges Tekniske Høyskoles arkitektavdeling, og ble uteksaminert i 1932. Midt på 1930-tallet etablerte han arkitektkontor i Oslo sammen med Arne Pedersen (1897–1951), som han samarbeidet nært med frem til Pedersen døde i 1951. Sammen vant Lund og Pedersen Sundts premie for 1948/1949 for en villa de tegnet som privatbolig i Oslo for professor Aage Storstein (Bygdøynesveien 24). De mottok også Houens fonds diplom i 1961 for A/S Borregaards nye anlegg i Sarpsborg, som stod ferdig i 1950.
Bergveien (Ringerike)
Bergveien (1–13, 2-16) er en vei i Heradsbygda i Ringerike.
Reidar Lund (arkitekt)
Blant arkitektene som arbeidet hos Lund og Pedersen før de startet egen praksis var Wenche Selmer.
Bergveien (Ringerike)
Veien er en blindvei, og er en stikkvei fra Helgerudveien, på nordsiden av denne. Veien er preget av trevillaer, og ligger cirka 206 meter over havet. Fra Bergveien går det en gang- og sykkelsti til Fjellveien.
Anders Dale (forsker)
Anders Dale (født 1964) er professor ved University of California, San Diego.
Frithjof Olstad
Karl Frithjof Olstad (født 23. november 1890 i Tønsberg, død 16. desember 1956 i Oslo) var en norsk roer som deltok i OL 1912 i Stockholm.
Olstad vant en olympisk bronsemedalje i roing under OL 1912 i Stockholm. Han var med på den norske båten som kom på tredjeplass i firer med styrmann inriggers. De tapte tapte semifinalen til den svenske fireren med roerne fra roklubben «Roddklubben af 1912», som siden tapte finalen til den danske båten med mannskap fra «Nykjøbings paa Falster».
Roerne på den norske båten fra «Ormsund Roklub» var Claus Høyer, Reidar Holter, Magnus Herseth, Frithjof Olstad og Olav Bjørnstad som styrmann.
Meteorologiåret 2010
Meteorologiåret 2010 er en oversikt over hendelser, prisvinnere, fødte og avdøde personer med tilknytning til meteorologi i 2010.
Henry Theophilus Klonowski
Henry Theophilus Klonowski (den 8. mars 1898 i Scranton i Pennsylvania i USA, død 6. mai 1977) var katolsk hjelpebiskop i bispedømmet Scranton.
Prest
Henry Theophilus Klonowski mottok prestevielsen den 8. august 1920 i Roma av bispedømmets visegerent, titulærerkebiskop Giuseppe Palica.
Hjelpebiskop i Scranton
Den 10. mai 1948 utnevnte pave Pius XII ham til titulærbiskop av Daldis og hjelpebiskop i Scranton. Biskopen av Scranton, William Joseph Hafey, bispeviet ham den 2. juli samme år; medkonsekratorer var biskopen av Harrisburg, George Leo Leech, og hjelpebiskop i Detroit, Stephen Stanislaus Woznicki.
Klonowski deltok på den første sesjon av Andre Vatikankonsil. Den 15. mai 1973 trakk den da 75 år gamle Henry Theophilus Klonowski seg som hjelpebiskop av Scranton.
Episkopalgenealogi
Hans episkopalgenealogi er:
Anna Pelt
Anna Pelt (født 3. januar 1640, død 27. januar 1692) var en hollandskfødt kvinne og godsbestyrer, admiral Cort Adelers annen kone.
Hun var datter av kjøpmann Aernout Pelt og Susanna van Gansepoel, begge tilhørende solide handelsborgerskapsfamilier i Amsterdam. Den 25. juli 1662 ble hun i Amsterdam gift med den norskfødte sjøffiser Cort Adeler som var vendt tilbake til de forente Nederlandene etter tolv års tjeneste i den venetianske marine. Annas far var død i 1651, men moren deltok i bryllupsfestlighetene som også huset mange fornemme menn, deriblant en del medlemmer av de nederlandske herrestater.
Mälardalens högskola
Mälardalens högskola er en høyskole i Sverige, opprettet i 1977.
Den har ca. 17 000 studenter (2020) og 1 000 ansatte, og campus i Eskilstuna og Västerås.
Mest kjent er skolen for sine tekniske utdannelser, først og fremst sivilingeniørprogrammet innen robotikk.
Høyskolen er organisert i fire akademier, forvaltning og høyskolebibliotek. De fire akademiene er:
Paul Gaudoin
Paul Gaudoin (født 12. august 1975) er en australsk landhockeyspiller.
Han representerte Australia under Sommer-OL 1996 i Atlanta, hvor laget hans tok bronse.
Han også bronse under Sommer-OL 2000.
Tipos extraliga 2022/23
Tipos extraliga 2022/23 var den 30. sesongen av Slovakias øverste nivå i ishockey. vant både grunnspillet og sluttspillet.
Lucie Škrobáková
Lucie Škrobáková (født 4. januar 1982) er en tsjekkisk friidrettsutøver som konkurrerer i hekkeløp. Hun representerte Tsjekkia under Sommer-OL 2012 i London, der hun ble utslått i semifinalen på 100 meter hekk.
Axel Kryger
Axel Kryger (født 21. oktober 1997) er en norsk fotballspiller som spiller for.
Osdalen kraftverk
Osdalen kraftverk er et vannkraftverk i Volda kommune i Møre og Romsdal.
Det er et elvekraftverk som utnytter et fall på 176 meter i Osdalselva fra inntaket ved Osdalssætrevatnet.
Installert effekt er 4,3 MW. Årsproduksjon er 15,7 GWh.
Nikkita Holder
Nikkita Holder (født 7. mai 1987) er en canadisk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i semifinalen på 100 meter hekk.
Kvalifisering til VM i fotball 2022 (UEFA), gruppe F
Kvalifisering til VM i fotball 2022, gruppe F er en av ti grupper i UEFAs VM-kvalifiseringsturnering for å se hvilke lag som kvalifiserer seg til verdensmesterskapet i fotball i 2022, som skal avholdes i Qatar. Gruppe F består av følgende lag: Danmark, Færøyene, Israel, Moldova, Skottland og Østerrike. Trekningen ble utført i Zürich i Sveits 7. desember 2020. Lagene skal spille mot hverandre hjemme og borte i en round robin-format.
Gruppevinneren kvalifiserer seg direkte til verdensmesterskapet, mens andreplassen går videre til playoff.
Kamper
Kampoppsettet ble offentliggjort av UEFA 8. desember 2020, dagen etter at trekningen av kvalifiseringsgruppene ble gjennomført.
Tamara Pál
Tamara Pál (født 1. september 2000 i Debrecen) er en ungarsk profesjonell håndballspiller, som spiller for den ungarske hovedstadsklubben og det ungarske landslaget.
Pál ble tatt ut i bruttotroppen til Vlagyimir Golovin foran både Håndball-VM 2021 og Håndball-EM 2022, men var ikke blant de 18 utvalgte i noen av mesterskapene.
Uruguay under Sommer-OL 2004
Uruguay under Sommer-OL 2004. Femten sportsutøvere, tretten menn og to kvinner fra Uruguay deltok i seks sporter, friidrett, sykling, seiling, svømming, roing og padling under Sommer-OL 2004 i Athen. De vant ikke noen medalje. Svømmeren Serrana Fernández var landets flaggbærer under åpningsseremonien.
Notocolpodes
Notocolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Daniel Sproule
Daniel Sproule (født 25. januar 1974) er en australsk landhockeyspiller.
Han representerte Australia under Sommer-OL 1996 i Atlanta, hvor laget hans tok bronse.
Han også bronse under Sommer-OL 2000.
Resonnement
Et resonnement (fra fransk raisonnement) er en tankerekke som logisk fører til en slutning/konklusjon. Et resonnement er altså fornuftig og følgeriktig tenkning. Det er handlingen eller prosessen med å trekke konklusjoner fra fakta, bevis, osv.
Chersinellina
Utseende
En middelsstor, oval, blank, brungul eller grønngul (i alle fall døde eksemplarer, trolig grønnlig som levende) skjoldbille med mørkere midtparti. Hunnen er smalere enn hannen Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" ikke framskytende, pronotum og dekkvingene danner en nesten jevn kurve. Dekkvingenes midtparti har fine, litt uregelmessige punktrader.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i vindelfamilien.
Utbredelse
Arten er utbredt i Panama og Colombia.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Saint-Germain-l’Auxerrois
Saint-Germain-l'Auxerrois er en romersk-katolsk kirke i Paris, dedisert til helgenen Germanus av Auxerre. Kirken ligger ved Place du Louvre i 1. arrondissement.
Kirkestinden
Kirkestinden eller Kirkesfjellet (nordsamisk: Geađggesčohkka) er et fjell i Målselv kommune i Troms og Finnmark. Det har en høyde på 1 677 meter over havet, og er det 5. høyeste fjellet i Troms fylke. Fjellet kan bestiges fra Altevasskardet i vest.
Saint-Germain-l’Auxerrois
Dette var hoffkirken for det tidligere kongeslottet (Louvre) og gravkirke for mange kunstnere tilknyttet hoffet. Kirkens klokketårn danner utgangspunkt for den store parisiske akse (kalt axe historique) mot vest.
Kirkestinden
Fjellet var åsted for et tysk flyhavari den 22.7.1940, der alle ombord omkom.
Rhonny Nilsson
Bengt Olov Rhonny Nilsson (født 3. juli 1958) er en svensk fotballtrener og tidligere fotballspiller som spilte for Sogndal 1989-1993. Han spilte 101 kamper og scoret 26 mål for Sogndal. Nilsson har også spilt for Brage i Sverige og Raufoss. Etter karrieren ble Nilsson trener i lavere divisjoner i Norge.
Olav Bjørnstad
Olav (Olaf) Trygve Bjørnstad, tidligere Olsen, (født 16. desember 1882 i Oslo, død 13. juni 1963 samme sted) var en norsk roer som deltok i OL 1912 i Stockholm.
Bjørnstad vant en olympisk bronsemedalje i roing under OL 1912 i Stockholm. Han var styrmann på den norske båten som kom på tredjeplass i firer med styrmann inriggers. De tapte tapte semifinalen til den svenske fireren med roerne fra roklubben «Roddklubben af 1912». Som siden tapte finalen til den danske båten med mannskap fra «Nykjøbings paa Falster».
Roerne på den norske båten fra «Ormsund Roklub» var Claus Høyer, Reidar Holter, Magnus Herseth, Frithjof Olstad og Olav Bjørnstad som styrmann.
Asbjørn Josefsen
Asbjørn Simon Josefsen (født 7. juni 1934) er en norsk tidligere politiker fra Bø i Telemark som representerte Arbeiderpartiet. Han var ordfører i Bø fra 1978 til 1981 og fra 1991 til 1995. Han var i flere år varaordfører i Bø og var også medlem av Telemark fylkesting.
Josefsen har også bakgrunn som leder ved Bø videregående skole og har vært medlem av flere landsbruksrelaterte utvalg og har hatt styreverv i interkommunale energiverk.
Han er tildelt KS-medaljen for langvarig og fortjenestefullt virke i Telemark fylkeskommune.
Josefsen er opprinnelig fra Vågan i Lofoten.
Mark Lasoff
Mark Lasoff er en effekttekniker som har vunnet Oscar for beste visuelle effekter for effektarbeidet i katastrofefilmen Titanic (1997). Han delte prisen med Thomas L. Fisher, Michael Kanfer og Robert Legato.
Greg Cannom
Greg Cannom (født 1951 i Washington D.C.) er en makeup-artist som har vunnet Oscar for beste sminke tre ganger for sminkearbeidet i filmene Bram Stoker's Dracula (1992), Mrs. Doubtfire (1993) og Den fantastiske historien om Benjamin Button (2008). Har har også blitt nominert for seks andre filmer og vunnet en Technical Achievement Award. Cannom har også blitt nominert til åtte Saturn Awards (med to seire) og fire Primetime Emmy Awards.
Filmografi (utvalg)
, nominert til Oscar , nominert til Oscar , vant Oscar, nominert til BAFTA-pris , vant Oscar, nominert til BAFTA-pris , nominert til BAFTA-pris , nominert til Oscar , nominert til Oscar , nominert til Oscar , nominert til Oscar , vant Oscar
Acta Didactica Norge
Acta Didactica er et nordisk forskningstidsskrift for fagdidaktisk og profesjonsfaglig forsknings- og utviklingsarbeid. Hovedvekt er på undervisning og læring i og på tvers av ulike fag i grunnskolen og i videregående opplæring. Tidsskriftet publiserer bidrag fra forskning på fagdidaktikk, lærerutdanning og læreres profesjonelle utvikling. Det utgis artikler på skandinaviske språk og engelsk. Den faglige kvaliteten på bidragene sikres gjennom fagfellevurdering (peer review).
Acta Didactica tar ikke forfatterbetaling. Det gis umiddelbar og fri tilgang (Open Access) til tidsskriftets innhold, ut fra prinsippet om at forskning skal være fritt tilgjengelig for allmennheten.
Nåværende ansvarlig redaktør er Eva Thue Vold.
Tidligere ansvarlige redaktører er:
Thomas L. Fisher
Thomas L. Fisher er en effekttekniker som har vunnet Oscar for beste visuelle effekter for effektarbeidet i katastrofefilmen Titanic (1997). Han delte prisen med Mark Lasoff, Michael Kanfer og Robert Legato. Han ble også nominert for Sanne løgner (1994).
Paracolpodes
Paracolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Mauritius.
Aking under Vinter-OL 2014 – Singel kvinner
Kvinnenes singel i aking under Vinter-OL 2014 fant sted 10. og 11. februar 2014 på Sliding Center Sanki i Rzjanaja Poljana, Russland.
Anna Rossinelli
Anna Rossinelli (født 20. april 1987 i Basel) er en sveitsisk-polsk sanger. Hun er vokalist i pop-soul trioen Anna Rossinelli.
Reïna-Flor Okori
Reïna-Flor Okori (født 2. mai 1980) er en fransk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble utslått i semifinalen på 100 meter hekk.
Nikolett Diószegi
Nikolett «Niki» Diószegi (født 31. mars 1996 i Békéscsaba) er en ungarsk profesjonell håndballspiller, som spiller for den ungarske klubben og det ungarske landslaget. Hun spilte før 2017 for barndomsklubben.
Diószegi ble tatt ut i bruttotroppen til Vlagyimir Golovin foran Håndball-EM 2022, men var ikke blant de 18 utvalgte.
Fasettert klassifikasjon
Fasettert klassifikasjon (også analytisk-syntetisk klassifikasjon) er et klassifikasjonssystem som strukturerer objektene i et fagområde gjennom objektenes posisjon til hverandre. Struktureringen iverksettes gjennom fasetter som består av flere enkeltklasser. Hvert objekt blir klassifisert for hver fasett gjennom å anvende ett inndelingskriterium om gangen. Som følge av dette oppstår enkeltklasser (foki) som ordnes i rekker (fasetter). Det må så etableres en siteringsordning, som angir rekkefølgen på fasettene. Dette er primært viktig for å kunne konsistent kombinere fasettenes elementer ved klassering av sammensatte emner. Hver enkeltklasse får en notasjon som, i kombinasjon med notasjoner til andre enkeltklasser, danner sammenlagt notasjonen til objektet.
Historie
Det første fasetterte klassifiseringssystemet ble utviklet av den indiske bibliotekaren S. R. Ranganathan i 1930-årene. Hans system var basert på fem fasetter; personlighet, stoff, energi, rom og tid. Ranganathans system ble senere videreutviklet av den engelske Classification Research Group, og har i hovedsak blitt brukt i indiske biblioteker. Systemet fikk navnet kolon-klassifikasjon (colon classification) etter bruken av skrifttegnet kolon til å skille mellom de ulike fasettene.
I dag anvendes fasettert klassifikasjon i den nye utgaven av Bliss bibliographic classification og i musikkdelen av Deweys desimalklassifikasjon.
Skomabreen
Skomabreen er en isbre i Aurland kommune i Vestland. Den består nå av tre separate breflater. Den nordøstre delen er den største, med et areal på 0,372 km², like vest for den ligger en mindre breflate på 0,145 km², og rundt en kilometer mot sørvest ligger den tredje breflaten på 0,286 km².
Mellom de tre breflatene ligger flere isfrie fjelltopper, hvorav den høyeste ligger 1 677 meter over havet.
Espen Tveit (skøyteløper)
Espen Tveit (født 31. desember 1991) er en norsk friidrettssprint-utøver som konkurrerer for Ranheim IL og tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Idrettsforeningen Herkules.
Niels Stub (1637–1721)
Liv
Han var sønn av den kjente presten Kjeld Stub i hans første ekteskap. Ved sønnens fødsel var faren sogneprest i Christiania, men på grunn av en strid med borgermesteren i byen måtte han senere bytte sognekall med sognepresten i Ullensaker.
Niels Stub ble i 15 år gammel innskrevet som student ved Københavns universitet i 1652, etter å ha fått undervisning privat. Holger Ehrencron-Müller mener han kan ha blitt undervist sammen med den senere juristen Cosmus Bornemann, som ble innskrevet samtidig.
Espen Tveit (skøyteløper)
Karriere
Etter å ha lagt opp som skøyteløper i 2016, begynte han å studere i Trondheim, og spilte tid fotball for Sverresborg, før han i 2019 debuterte som friidrettsutøver, med bl.a. 5. plass på 400 meter under NM.
Niels Stub (1637–1721)
Liv
I 1656 reiste Stub utenlands og ble innskrevet ved det juridiske fakultetet ved Universitetet i Leiden, hvor han ble kjent med den to år eldre studenten Peder Schumacher (Griffenfeldt). De skal ha vært nære venner på denne tiden, men vennskapet varte ikke ved. Griffenfeldt ble senere en mektig mann i Danmark-Norge.
Etter denne reisen gjennomførte han en ny utenlandsreise og var så hovmester for borgermester i Bergen Hans Hansen Schmidts sønner på en tredje reise til Tyskland, Italia, Nederland og England. I løpet av denne reisen ble Stub i 1669 innskrevet ved Universitetet i Padova.
Etter hjemkomsten til Danmark forsøkte han å utnytte det gamle vennskapet med Griffenfeldt til å skaffe seg en stilling som ambassadør i Berlin, uten å lykkes. Han fikk ingen fast stilling før i 1680, da han ble utnevnt til visepresident i overhoffretten i Christiania, med rett til å suksedere (etterfølge) presidenten. Året etter giftet han seg med Mette Meng, den rike enken etter kjøpmannen Peder Olsen Nordmand. Han flyttet derfor til Fredrikshald, hvor han fortsatte sin forgjengers handelsforretning. Trolig på grunn av sitt bosted i Fredrikshald kunne han ikke gjøre bruk av sin suksesjonsrett, men han ble i 1681 utnevnt til assistentråd i overhoffretten.
I 1700 ble Stub fritatt for stillingen i overhoffretten på grunn av alderen. Handelsvirksomheten hadde gjort ham til en rik mann. I 1715 testamenterte han sitt jordegods til Peder Colbjørnsen, som var en sønn av hans halvsøster Cathrine Stub. Han levde de siste årene av sitt liv i Arendal, hvor han døde i 1721, og ble gravlagt i gravkjelleren i Immanuelskirken i Halden.
Virke
Stub samlet seg et stort bibliotek og etterlot seg en mengde håndskrifter, som for det meste er gått tapt. Et manuskript som inneholder en del dikt på latin og fransk under tittelen Umbræ («Skygger») er bevart på det kongelige bibliotek i København (Gl. kgl. samling, nr. 434 fol.). Det er også bevart en samling latinske anagrammer. Trykningen av disse ble påbegynt under oppholdet i Leiden, men aldri fullført. Francis Bull omtaler Stub som en av de siste produktive poetene på latin i Norge, sammen med Rudolf Burennæus i Bergen.
Et dansk dikt av Stub ble trykt som Universal Condolentz og Medlidenheds Klage-Trøst i Henning Stockfleths likpreken over kansleren Jens Bjelkes hustru Sophia Brockenhuus.
Utmerkelser
I Halden er Niels Stubs gate oppkalt etter ham.
Michael Kanfer
Michael Kanfer er en effekttekniker som har vunnet Oscar for beste visuelle effekter for effektarbeidet i katastrofefilmen Titanic (1997). Han delte prisen med Mark Lasoff, Thomas L. Fisher og Robert Legato. Han ble også nominert for Apollo 13 (1995).
Steve dePyssler
Steven L. «Steve» dePyssler (født 19. juli 1919 i Chicago i Illinois i USA, død 25. juli 2020 i Bossier City i Louisiana ) var en offiser i United States Air Force, og nådde obersts grad.
Såvidt man vet var han den eneste amerikaner som tjenestegjorde i Andre verdenskrig, Koreakrigen, den første indokinesiske krigen, Bay of Pigs-invasjonen og Vietnamkrigen. Han døde av covid-19 i en alder av 101 år.
Peng Qinghua
Peng Qinghua (født 1957 i fylket Daye i provinsen Hubei i Folkerepublikken Kina) er en kinesisk kommunistisk politiker, som nå (2012) er liaisondirektør for sentralregjeringen til Hongkong.
Omar Samy Gamal
Omar Samy Gamal (født 1992) er en norsk politiker (SV) som siden kommunevalget i 2019 vært byråd i Oslo. Siden 11. juni 2020 har han vært byråd for kultur idrett og frivillighet. Han er født i Tromsø og flyttet med familien til Oslo da han var ett år gammel. Foreldrene er innvandret fra Egypt.
Gamal har studert byggeteknikk ved Oslomet – storbyuniversitetet i 2013-2014. Han var leder for NITO Studentene fra 2015 til 2017. Fra 2018 var han lærer ved Kuben videregående skole.
Prophenorites
Prophenorites er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Wilhelm Marr
Bakgrunn og virke
I 1841 drog han til Zürich der han ble kjent med politiske emigranter som Georg Herwegh, Julius Fröbel og August Follen; de fleste av dem var med i den demokratiske og liberale venstreorienterte bevegelsen.
I 1843 ble han utvist fra Zürich etter beskyldninger om at han hadde foranlediget kommunistiske aktiviteter. Han drog til Lausanne der han slo seg sammen med Hermann Döleke og Julius Standau, grunnleggerne av det hemmelige Léman-Bund, som tilhørte Junges Deutschland-bevegelsen. Marr ble til slutt leder av dette hemmelige forbundet og vendte seg mer og mer mot ateismen og anarkismen. Han grunnla nok et hemmelig samfunn; Schweierischer Arbeiterbund og redigerte «Blätter der Gegenwart für soziales Leben». I 1845 ble han utvist også fra Lausanne og drog til Hamburg. Der ble han politisk journalist og utgav det satiriske magasinet «Mephistopheles» (1847/48-1852). Han tilhørte venstrefløyen i det radikal-demokratiske partiet og var delgat i Frankfurt-forsamlingen etter revolusjonene i 1848. Etter at revolusjonen mislyktes ble han - som mange andre tidligere revolusjonære - en forkjemper for tysk enhet under prøyssisk lederskap.
I 1852 drog Marr til Costa Rica der han prøvde seg som forretningsmann. Manglende suksess fikk ham til å vende tilbake til Hamburg der han arbeidet som journalist og i 1854 giftet han seg med Georgine Johanna Bertha Callenbach, datter av en forretningsmann som hadde forlatt sin opprinnelige jødiske tro. Paret ble skilt i 1873. I 1874 giftet han seg med jødinnen Helene Sophia Emma Maria Behrend som døde samme år. I 1875 ble det et tredje giftermål, denne gang med Jenny Theres Kornick (hvis foreldre levde i et jødisk-kristent ekteskap) som gav ham en sønn. I 1877 skilte de seg. Marrs siste hustru ble Clara Maria Kelch, datter av en arbeider fra Hamburg.
Marrs taler og artikler viser de første tendensene til antisemittisme i 1848. Han var påvirket av Burschenschaft-bevegelsen fra starten av 1800-tallet, som utviklet seg blant tyske studenter ut av frustrasjon over det mislykkede forsøket Wien-kongressen gjorde på å samle alle tyske områder til en stat. Bevegelsen avviste at jøder og ikke-tyskere kunne være medlemmer av en slik stat «hvis de ikke viser at de ønsker å utvikle en kristen-tysk ånd». Mens Burschenschaft gikk i mot jødisk deltagelse i sin bevegelse ønsket de å tillate jøder og andre minoriteter å være medlemmer i en tysk stat «hvis de var villige til å kaste av seg alle tegn på etnisk og religiøs anderledeshet og assimillere seg inn i det tyske folk.»
Teorier
Selv om han hadde introdusert pseudovitenskapelige rasemessige komponenter inn i debatten om jøder i Tyskland, så er det usannsynlig at han var påvirket av de tidligere teorien til Arthur de Gobineau (forfatter av Et essay om ulikheten mellom de menneskelige raser, 1853), som ikke ble oversatt til tysk før 1898, 25 år etter Marrs pamflett. Det er imidlertid svært sannsynlig at Marr var i stand til å lese Gobineau på fransk. I tillegg var Marr svært vag når det gjaldt hva som konstituerte begrepet «rase» og hva som skilte jøder og tyskere. Dette ble senere ble viktig i nazistenes «rasevitenskap». Senere raseteoretikere postulerte disse spesifikke forskjellene, ikke Marr. Blant disse var Eugen Dühring, som foreslo at det var blod, og Houston Stewart Chamberlain, en viktig raseteoretiker og ektemann til Eva Wagner, Richard Wagners datter, som fremholdt frenologien som viktig middel for å skille melleom rasene.
På den annen side er det sannsynlig at Marr var påvirket av Ernst Haeckel, en professor som hadde popularisert begrepet sosialdarwinisme blant Tysklands intellektuelle.
Til tross for sin innflytelse ble ikke Marrs ideer øyeblikkelig tatt opp av tyske nasjonalister. Den pan-tyske liga, grunnlagt i 1891, åpnet opprinnelig for at jøder kunne være medlemmer, gitt at de var fullt assimillert i tysk kultur. Det var først i 1912, åtte år etter Marrs død, at ligaet erklærte rasisme som et underliggende prinsipp. Allikevel, Marr var et viktig viktig ledd i den utviklingskjeden tysk rasisme som skulle utvikle seg til folkemord i nazitiden.
Senere avstandstagen fra antisemittisme
Mot slutten av sitt liv avsverget Marr antisemittismen og hevdet at sosial oppstand i Tyskland hadde vært et resultat av den industrielle revolusjon og konflikten mellom politiske bevegelser. I henhold til Moshe Zimmermann bad han «jødene åpent om unnskyldning for å ha tatt feil i definisjonen av problemet.». Han publiserte i Hamburg et siste essay kalt «En antisemitts testament» der han forklarte historien bak sin tenkning og slo fast at han opprinnelig hadde vært en filosemitt, etter å ha forkastet «den miserable romantiske galskapen i Germanisme». Han klaget over at moderne antisemittisme var blandet med tysk mystisisme og nasjonalisme.
Anna Bukovszky
Anna Bukovszky (født 30. juni 2002 i Balassagyarmat) er en ungarsk profesjonell håndballmålvakt, som spiller for den ungarske klubben.
Bukovszky ble tatt ut i bruttotroppen for det ungarske A-landslaget foran Håndball-EM 2022, men var ikke blant de 18 utvalgte.
Egil Solberg
Egil Solberg (født 18. april 1949) er en norsk fotballspiller som var aktiv for Mjøndalen Idrettsforening fra 1969 til 1982 da laget var i toppserien. Sammen med Johannes Vold fra Viking FK, ble Solberg toppscorer i toppdivisjonen i 1. divisjon fotball for herrer 1972 med 16 mål (av klubbens 31 mål den sesongen). Året efter ble det 13 mål og andreplass etter toppscoreren det året, Stein Karlsen.
Solberg skjøt i 1974 med kanon fra 25 meter og traff krysset, ballen gikk så i den andre stanga og inn bak målmann Roy Amundsen på vertslaget Idrettsklubben Start. Han (Solberg) mottok i 1979 klubbens hederstegn. Han fikk også sin eneste landskamp den 3. november 1973 etter at lagleder George Curtis lot han komme inn for Tom Lund, da Norges herrelandslag i fotball på bortebane tapte 1-2 for Luxembourgs herrelandslag i fotball.
Network Security Services
Innenfor informatikken er Network Security Services (NSS) et sett med programvarebiblioteker som er konstruert for å støtte multiplattform-utvikling av sikkerhetsorienterte klient-tjener programmer. Biblioteket støtter programmer med valgfri støtte for maskinvarestøttet Transport Layer Security/SSL akselrasjon på tjenersiden og smartkort på klientsiden. NSS tilbyr en komplett implementasjon av biblioteker for kryprografi som støtter TLS/SSL og S/MIME.
Fra og med versjon 3.14 er NSS lisensiert gjennom MPL 2.0 som er kompatibel med GNU Lesser General Public License.
Polyuri
Polyuri er den medisinske termen som betyr økt mengde urin. Urinmengde over 3 liter i døgnet hos voksne og over 2 liter per m² hos barn blir karakterisert som polyuri. Polyuri henger ofte sammen med polydipsi, unormal tørste som fører til høyt inntak av væske.
Polyuri er ofte observert hos, og karakteriserer, folk som har diabetes type 1, ofte som en av de første symptomene på sykdommen. Dårlig regulert diabetes med høyt blodsukker fører til økt mengde sukker i urinen, som drar med seg mer vann. Polyuri kan også skyldes psykisk sykdom, nyresvikt, addisons sykdom og diabetes insipidus. Vedvarende hypokalemi og takykardi kan også føre til polyuri.
Tropiphorini
Tropiphorini er en gruppe av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.
Utseende
Middelsstore, kraftige snutebiller med forholdsvis kort snute. Kroppen er mer eller mindre skjellkledt. Snuten er gjerne omtrent dobbelt så lang som bred, i spissen utvidet, de kneformede antennene sitter festet ved snutespissen. Pronotum er avrundet trapesformet, smalere enn de ovale dekkvingene. Beina er forholdsvis korte og kraftige.
Levevis
Larvene lever i jorden, av ulike slags røtter, mens de voksne billene gnager på blader og knopper av mange forskjellige planter. De voksne billene har et allsidig kosthold, og er sjelden knyttet til spesielle plantearter.
Utbredelse
Gruppen er utbredt i alle verdensdeler.
Moloen i Bodø
Bodømoloen er en molokonstruksjon bygd i Bodø for å verne Bodø havn mot bølger og uvær. Moloen var ferdigstilt i 1904, og var Norges første rausmolo. Rett på innsiden av moloen, mot havnebassenget, ligger Småbåthavna, samt brygger for fiskebåter.
Historie
De første kravene om en molo i Bodø kom på 1880-tallet, da det store sildefiske pågikk i Bodø. Arbeidet, etter mye diskusjoner om blant annet plassering og bygningsmateriale, ble påbegynt i 1892, og arbeidet pågikk i tolv år.
Zend Framework
Zend Framework (ZF) er et objektorientert rammeverk for internett-applikasjoner, som er implementert i PHP. Zend Framework er fri og åpen programvare og er lisensiert under BSD-lisensen fra Open Source Initiative.
Første versjon ble lansert 3. mars 2006. Siste versjon er 3.0.0 som ble lansert 28. juni 2016.
Alan Ewen Donald
Alan Ewen Donald (født 5. mai 1931 i Inverurie i Skottland, død 14. juli 2018) var en britisk diplomat som blant annet var ambassadør til Indonesia og Kina.
Bakgrunn
Alan Ewen Donald var barn av Robert T. Donald og Louise Turner. Han ble utdannet ved Aberdeen Grammar School, Fettes College, så Trinity Hall (BA, LLM) i Cambridge.
Han giftet seg med Janet Hilary Therese Blood i 1958.
Karriere
Etter militærtjeneste ved Royal Horse Artillery 1949–50 gikk han inn i den britiske utenrikstjeneste i 1954. Hans posteringer var i Beijing 1955–57, hjemme ved utenriksministeriet 1958–61, til delegasjonen til NATO i Paris 1961–64 og så igjen i Beijing 1964–66. Han var postert hjemme 1967–71. Så var han i Athen 1971–73 og deretter politisk rådgiver til guvernøren i Hongkong 1974–77.
Han var så ambassadør til Zaire, Kongo-Brazzaville, Burundi og Rwanda fra 1977 til 1980. Etter fire år hjemme var han ambassadør til Indonesia 1984–88.
Han var ambassadør ril Folkerepublikken Kina 1988–91.
Senere hadde han ledende verv i næringslivet: China Fund Inc. (NY), 1992–2003, HSBC China Fund Ltd, 1994–2004, J.P. Morgan Fleming Asian Investment Trust Ltd, 1997–2001 (Fleming Far Eastern Investment Trust, 1991–97) og China Association, 2003–08.
Hundorp hotell
Hundorp hotell var et hotell på Hundorp i Gudbrandsdalen, Sør-Fron kommune. I 1896 kom jernbanen til Gudbrandsdalen. Med dette ble en ny tidsalder innledet i dalen og de fleste av dalens tettsteder ble bygd opp omkring jernbanestasjonene, -så også på Hundorp.
I 1898 kjøpte Major Otto Fougner gården Hundorp som lå 200 meter ovenfor Hundorp stasjon. Han satte i gang bygging av et hotell med butikk litt vest for stasjonen. Dette bygget stod ferdig i 1900 og ble da utleid til et ungt par fra Gausdal, Gustav A. Nustad og Ingeborg Nustad, født Austlid. Da G.A. og Ingeborg en februardag i 1900 kom til Hundorp var det for å starte handel og drive hotellvirksomhet. G.A. var da 29 år og Ingeborg var 24. De hadde tidligere leid en butikk i Gausdal og Ingeborg hadde erfaring fra gjestehold fra oppveksten på Austlid.
I denne annonsen fra Reise-håndbog fra Gudbrandsdalen reklameres det med gode senge, godt kjøkken og pålitlige kuske. Det er uvisst hvor mange rom som ble benyttet i hotelldriften den første tida, men i andre og tredje høgda var det til sammen 9 eller 10 soverom. Varecontobogen fra februar 1900 forteller om innkjøp både av "diverse kjøkkenudstyr" for kr 265,67 samt "jernsenge", "uld og vatteppe" osv.
Skysstasjonen hadde i oppgave å frakte folk fra stasjonen og videre. En del trafikk var det nok til sanatoriene på Tofte, Lauvåsen og Gålå. Dette var lenge før Hundorp bru ble bygd og hest og skyss ble ferjet over av sundkaren som bodde i Sundstua. Ca 1916 utvides bygningen. Tilbygget er i reisverk og inneholder 5 rom fordelt på 3 etasjer. Rommene i første etasje ble mye benyttet til utpakning for handelsreisende. I andre og tredje høgda ble rommene benyttet i hotelldrifta og fikk romnumrene 4,5 og 11. Nr. 4 ble et av de triveligste rommene i bygningen. Dette rommet ble da også senere favorittrommet til både Herman Wildenvey og Francis Bull, som flere somrer holdt kurs og samlinger på Gudbrandsdalen Folkehøyskole.
For øvrig viser fremmedboka at hovedtyngden av belegget utgjøres av velsituerte grupper som direktører, ingeniører, lærere etc, men det finnes også vanlige folk som opplyser at de er arbeidere, skomakere etc. Det forekommer også noen eksotiske innslag i belegget, som en landstryker fra Lillehammer på vei til Otta og artisten Mohammed Abd El fra Cairo med ubestemt reisemål. Man kan jo leke litt med tanken på hvordan det tok seg ut da han satte seg ned i stua med sin vannpipe og forlangte myntete av Ingeborg. Man registrer også at Tankelæseren Emil Knudsen fra Trondheim hadde såpass utkomme av sitt arbeid at han kunne ta inn på hotell. For øvrig er det gjester fra mange ulike nasjoner, spesielt sommerstid.
I 1928 ble hotellet overtatt av G.A. og Ingeborgs eldste datter Kari. Hennes bror Asbjørn fortsatte butikkdriften i en ny bygning vis a vis hotellet. Kari ble senere gift med Nils Steig og de fortsatte hotelldriften til inn på 50 tallet. I tillegg til tradisjonell hotelldrift var det også kafe og serveringsvirksomhet. Bryllup, begravelser, møter og sammenkomster av mange slag ble lagt til hotellet. Den sentrale plasseringen i nærheten til stasjonen var fremdeles viktig. Etter at hotellvirksomheten sakte opphørte på 50 tallet forsatte man med kafedrift og fra ca 1960 til 1966 ble denne drevet av Turid og Olav Nustad.
Forblødning
Forblødning er en dødsårsak, noe som betyr at noen lider så omfattende blodtap at personen dør. Før døden oppstår en tilstand med hypovolemia og sirkulasjonssvikt. Forblødning kan oppstå som følge av medfødt eller medikamentindusert blødning, selvpåførte skader som selvmord, vold og drap, kirurgi og fødsel (mødredødelighet).
Aidoia
Utseende
En liten, bred, nærmest hjerteformet, blank, gulaktig (i alle fall på døde eksemplarer) skjoldbille. Kroppens midtparti er gult med svarte tegninger, de utvidete sideflatene blekgule. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt hjerteformet, bredest litt bak dekkvingenes rot. Pronotum er rundet, dekkvingenes "skuldre" noe framskytende. Oversiden er fint og nokså jevnt punktert.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Utbredelse
Slekten er utbredt i Colombia og Ecuador.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Norsk helsearkiv
Norsk Helsearkiv er en del av Arkivverket, og ble etablert på Tynset i 2019. Norsk helsearkiv skal samle inn og digitalisere avdøde pasienters journaler fra spesialisthelsetjenesten. Helseopplysningene samles i Helsearkivregisteret, og gjøres tilgjengelig for forskere og pårørende i samsvar med gjeldende lovverk.
Bakgrunn
Etableringen av Norsk helsearkiv bygger på NOU 2006:5, Norsk helsearkiv - siste stopp for pasientjournalene.
Regjeringen besluttet å opprette Norsk helsearkiv under behandlingen av statsbudsjettet i 2009. Sommeren 2009 ble det bestemt at Norsk helsearkiv skulle legges til Tynset.
Interimsorganisasjonen for Norsk helsearkiv ble opprettet i 2010, og var aktiv frem til Norsk Helsearkiv ble permanent etablert på Tynset fra 2019.
VM i landhockey for kvinner 1974
VM i landhockey for kvinner 1974 (verdensmesterskapet i landhockey for kvinner) ble arrangert i Mandelieu i Frankrike i 1974.
Norsk helsearkiv
Formål og oppgaver
Norsk helsearkivs overordnede formål er å bidra til ny kunnskap og bedre folkehelse.
Norsk helsearkiv inngår avtaler og følger opp virksomhetene i spesialisthelsetjenesten. Virksomhetene skal levere (avlevere) både fysisk og elektronisk materiale, og de er pliktige til å levere pasientarkivmaterialet etter helsearkivforskriften kapittel 2.
Pasientarkivmateriale på papir blir digitalisert og deretter destruert (kassert). Et utvalg papirjournaler fra pasienter som er død før 1950 blir tatt vare på i sin helhet i et fysisk arkiv i tillegg til den digitaliserte versjonen. Det digitaliserte materialet blir samlet i Helsearkivregisteret, og det er Norsk helsearkiv som forvalter og bevarer innholdet i registeret.
Norsk helsearkiv utleverer opplysninger fra registeret til forskere og pårørende etter gjeldende lovverk og bestemmelser.
Helsearkivregisteret
Norsk helsearkiv forvalter Helsearkivregisteret, som er et sentralt helseregister. Helsearkivregisteret er det første nasjonale helseregisteret av sitt slag, og er unikt i verdenssammenheng.
Helsearkivregisteret er en del av Helseanalyseplattformen, og forskere kan søke om data fra registeret via helsedata.no. Materialet er spesielt relevant for medisinsk- og helsefaglig forskning (innen både somatikk og psykiatri), men også for forskning innen historie, samfunnsfag, antropologi, organisasjon av helsesektoren med mer.
I tillegg til å være en primærkilde for forskning vil Helsearkivregisteret være relevant for kobling med ulike datakilder, som andre helseregistre og helseundersøkelser.
Lovhjemmel
Stortinget vedtok i lov om endringar i helseregisterlova mv. (etablering av Norsk helsearkiv m.m.) av 22. juni 2012 nr 47 hjemler for virksomheten i Norsk helsearkiv.
Kalsitonin-genrelatert peptidreseptor-antagonist
Kalsitonin-genrelatert peptid (CGRP) reseptor-antagonister er en type legemiddler som fungerer som antagonister av Kalsitonin-genrelatert peptid reseptoren (CGRPR).
Norsk helsearkiv
Lovhjemmel
Helse- og omsorgsdepartementet har utarbeidet forskrift om Norsk helsearkiv og Helsearkivregisteret (Helsearkivforskriften). Helsearkivforskriften ble vedtatt i offisielt statsråd fredag 18. mars 2016.
Kalsitonin-genrelatert peptidreseptor-antagonist
CGRPR antagonister forskes på som potensielle migrenelegemiddel og i sammenheng med artrose.
Norsk helsearkiv
Eksterne lenker
__TVINGINNHOLDSFORTEGNELSE__
Kalsitonin-genrelatert peptidreseptor-antagonist
Nekrotiserende fasciitt
En studie har funnet at Botox er effektiv mot Nekrotiserende fasciitis forårsaket av S. pyogenes i mus. Virkningsmekanismen er ved å blokkere CGRP reseptorer i nerveceller, som utløser intens smerte og aktiverer en CGRP kaskade, som hindrer at immunforsvaret angriper for å kontrollere patogenet. Botox blokkerer CGRP kaskaden i nerveceller.
Kaithal (distrikt)
Kaithal (hindi: कैथल जिला ) er et distrikt i den indiske delstaten Haryana. Distriktets hovedstad er Kaithal.
Kalsitonin-genrelatert peptidreseptor-antagonist
Migrene
Erenumab, markedsført som Aimovig, ble godkjent i USA for bruk mot migrene i 2018. Det fungerer ved å blokkere CGRP reseptore.
Kaithal (distrikt)
Demografi
Ved folketellingen i 2011 var det 1,072,861 innbyggere i distriktet, mot 946,131 i 2001. Den urbane befolkningen utgjør 21,97 % av befolkningen.
Barn i alderen 0 til 6 år utgjorde 12,60 % i 2011 mot 14,06 % i 2001. Antallet jenter i den alderen per tusen gutter er 821 i 2011 mot 790 i 2001.
Kalsitonin-genrelatert peptidreseptor-antagonist
Migrene
Galcanezumab, markedsført som Emgality, ble godkjent i USA for bruk mot migrene i 2018 Det påvirker også CGRP protein.
Metabolsk helse
Mus gitt en CGRP-reseptor antagonist forbedret insulin sekresjon og reduserte kronisk betennelse, noe som forbedret den metabolske helsen til dyrene.
GnuTLS
GnuTLS eller GNU Transport Layer Security Library er en fri implementasjon av protokollene Transport Layer Security (TLS), dens forgjenger Secure Sockets Layer (SSL) og Datagram Transport Layer Security. Den tilbyr en API for programmer som gjør det mulig med en sikker kommunikasjon over nettverks Transportlaget, så vel som for grensesnitt som aksesserer X.509, PKCS 12 OpenPGP og andre strukturer.
Første versjon ble lansert i mars 2003. Siste versjon er 3.4.13 og ble lansert den 6, juni 2016.
Yasser Al-Mosailem
Yasser Abdullah Al-Mosailem (født 27. februar 1984) er en saudiarabisk fotballspiller som spiller for den saudiarabiske klubben Al-Ahli Saudi FC.
Landslaget
15. mars 2006 fikk han sin første landskamp for mot Irak.
Statsarkivet i Kristiansand
Statsarkivet i Kristiansand er en statlig institusjon åpnet i 1935, som ett av flere regionale statsarkiv underlagt Arkivverket. Institusjonens ansvarsområde omfatter fylkene Aust-Agder og Vest-Agder. Statsarkivet skal primært ta vare på og tilgjengeliggjøre arkivmateriale, samt føre tilsyn med arkivforholdene i den lokale og regionale offentlige forvaltningen på Agder. Statsarkivet tar også i mot bevaringsverdige arkiver etter private aktører, slik som bedrifter, organisasjoner og enkeltpersoner.
Derringer
Design
En derringer er generelt den minste brukbare pistolen i et gitt kaliber. De ble ofte brukt av kvinner, da de lett kunne skjules i en håndveske. Derringervåpen spesielt designet for kvinner ble ofte kalt muffepistoler, på grunn av sin kompakte størrelse som lett kunne bæres i en muffe. Derringere er ikke repetervåpen, da mekanismen for halvautomatiske våpen eller revolvere ville gjort våpenet større, noe som ikke var ønskelig med slike kompakte våpen. De originale patronladede derringerene hadde kun ett skudd, vanligvis kaliber 10 mm (0.40 tommer) med stifttenning eller randtenning. Løpet ble ofte vippet til siden for å gi tilgang til kammeret for lading. Den berømte Remington derringeren doblet kapasiteten men beholdt den samme størrelsen ved å legge til et løp til over det første, og ble ladet ved å knekke løpene, slik som på en hagle. Hvert løp hadde et skudd, og et ledd på hammeren ble brukt for å velge hvilket løp som skulle avfyres. Remington derringeren var i kaliber 10.4 mm (0.41 tommer) med randtenning, og oppnådde stor popularitet. Kulen beveget seg sakte, med en hastighet på cirka 130 m/s (en moderne kule i .45 ACP har en utgangshastighet rundt på 260 m/s). Remington derringeren ble solgt fra 1866 til 1935.
Statsarkivet i Kristiansand
Historikk
Statsarkivarembetet i Kristiansand ble etablert i 1934, da Agder-fylkene ble skilt ut fra embetsdistriktet til Statsarkivet i Oslo. Virksomheten ble først drevet fra Oslo i påvente av oppførelsen av et nytt arkivbygg på Bellevue i Kristiansand. I 1935 ble det nye bygget - kjent som Arkivet - tatt i bruk og arkivmateriale fra Agder ble overført fra Oslo. Statsarkivets lesesal kom i drift i januar samme år, mens den offisielle åpningen av den nye institusjonen fant sted 8. mars 1935.
Yasser Al-Mosailem
Landslaget
Han ble tatt ut i s tropp til VM i fotball 2018 i Russland.
Derringer
Design
Et lignende design som ofte ble gruppert som en derringer siden den ikke passet inn i andre kategorier er Semmerling pistolen. Det er en femskudds pistol i .45 ACP med en manuell repetermekanisme; tønnen trekkes manuelt fremover for å kaste ut den brukte patronen, og bakover igjen for å kamre neste skudd. Disse pistolene ble først lagd for den amerikanske hæren, og de få som ble gjort tilgjengelige i det sivile markedet er høyt ettertraktet på grunn av det kraftige kaliberet, liten størrelse og stor kapasitet. En annen militær pistol som virkelig er en derringer er FP-45 Liberator, et våpen i .45 ACP som var tiltenkt å bli sluppet bak linjene under andre verdenskrig.
Statsarkivet i Kristiansand
Historikk
Ved invasjonen av Norge i 1940 ble de mest brukte arkivsakene raskt brakt i sikkerhet til Lyngdal. Den solide murbygningen ble snart brukt til å huse tyske luftvernsoldater, men ble senere frigitt slik at driften gjennom 1941 stort sett kunne fortsette som før. I 1942 ble imidlertid hele bygningen tatt i bruk som hovedkvarter for Gestapo i Agder. Lokalene ble brukt som transittfengsel for fanger fra Sørlandet som skulle videre til fangeleir. Fengselet var beryktet for bruk av hard tortur mot fangene. Det resterende arkivmaterialet ble i denne perioden dels oppbevart i Oslo, dels plassert i gruvene på Kongsberg. Ikke noe av statsarkivets arkivmateriale gikk tapt under krigen, og alt ble tilbakeført til Kristiansand i 1945.
I løpet av 1960-tallet var arkivbygningen, som hadde kapasitet til å romme 3500 hyllemeter arkivmateriale, i ferd med å fylles opp. I flere tiår så man seg derfor nødt til å leie ekstra lokaler ulike steder i byen, mens alternativer for nybygg andre steder i byen ble utredet. Først i 1997 stod en ny og tidsmessig arkivbygning ferdig til bruk for statsarkivet, da med en kapasitet på ca 11 000 hyllemeter. Bygningen ligger på Prestheia nær UiA i Kristiansand, og huser foruten statsarkivet også Interkommunalt arkiv i Vest-Agder IKS (IKAVA). Samlokaliseringen går under navnet Arkivsenter sør, og institusjonene samarbeider blant annet om driften av en lesesal for publikum.
Derringer
Design
Remington derringer designet er fortsatt i produksjon. Bond Arms, Cobra Arms og American Derringer lager alle over/under derringer i kaliber fra .22 Long Rifle til .45 Long Colt. De blir produsert hovedsakelig for Cowboy Action Shooting og som et våpen som kan bæres skjult. Det er det minste håndvåpenet som kan benytte store kaliber.
Statsarkivet i Kristiansand
Arkivbestand
Statsarkivet i Kristiansand har per 2016 ca 10 000 hyllemeter arkivmateriale. Av dette er ca 8000 hyllemeter fra statlige organ og ca 2000 hyllemeter fra private aktører.